Stanley Fischer

Stanley Fischer (1943–2025) var en israelsk-amerikansk akademisk økonom, som fra 2005 til 2013 var sentralbanksjef i Israel (Bank of Israel). Han var tidligere sjefsøkonom i Verdensbanken.

Han hadde både amerikansk og israelsk statsborgerskap.Global Research - Bank of Israel's Governor Stanley Fisher Nominated Federal Reserve Vice Chairman, besøkt 29. januar 2014. Sitt amerikanske statsborgerskap fikk han i 1976. 

 Utdanning og yrkeskarriere 
Fischer var utdannet Bachelor of Science (Econ) og Master of Science (Econ) fra London School of Economics i perioden 1962 til 1966, og han hadde i tillegg en doktorgrad (Ph.D) fra Massachusetts Institute of Technology (MIT) i 1969. Han var professor ved MIT fra 1977 til 1988.

Fischer jobbet for Bank of Israel allerede i 1980, som gjesteforsker (visiting scholar). I 1985 var han Reagan-regjeringens rådgiver for Israels økonomiske program for å stabilisere økonomien. Han jobbet for Verdensbanken fra 1988 til 1990, som sjeføkonom og visepresident, og fra 1994 til 2001 var han første viseadministrerende direktør i IMF. Etter dette jobbet han for Citigroup, og var president i Citigroup International. 

Han ble medlem av Group of Thirty i 2001, som er en gruppe økonomer og akademikere som jobber med ulike økonomiske problemstillinger, nasjonalt og internasjonalt. Han er også medlem i Den trilaterale kommisjon. 

Han ble utnevnt til sentralbanksjef for Bank of Israel i januar 2005 av Israels regjering, etter at han ble anbefalt av statsminister Ariel Sharon og daværende finansminister Benjamin Netanyahu. Han trådte inn i stillingen 1. mai 2005, og erstattet da David Klein, som gikk av i januar. Fischer ble da israelsk statsborger. 

11. juni 2011 kunngjorde han at han er kandidat for å ta over ledelsen av Det internasjonale pengefondet (IMF) etter avgangen til Dominique Strauss-Kahn. Imidlertid ble hans kandidatur utelukket, fordi han var for gammel. Direktøren i IMF skal ikke være eldre enn 65 år gammel når han tiltrer – Fischer var 67 år gammel.Three Way Race for New IMF Chief 

Han trakk seg som Israels sentralbanksjef 30. juni 2013, halvveis i sin andre periode. Karnit Flug overtok stillingen i november 2013, og ble sentralbankens første kvinnelige sentralbanksjef. 

I januar 2014 lanserte Barack Obama Stanley Fischer som kandidat til stillingen som visesentralbanksjef i Federal Reserve System, USAs sentralbank.Haaretz - Obama nominates former Bank of Israel chief Stanley Fischer as Fed vice chairman, besøkt 30. januar 2014.

 Utgivelser 
 2004 – IMF Essays From a Time of Crisis, MIT Press
 2004 – Macroeconomics (sammen med Rudi Dornbusch og Richard Startz)
 1994 – Securing Peace in the Middle East, MIT Press
 1989 – Lectures in Macroeconomics, MIT Press (sammen med Olivier Blanchard)
 1988 – Economics, McGraw Hill (sammen med Rudiger Dornbusch og Richard Schmalensee)
 1986 – Indexing, Inflation, and Economic Policy, MIT Press

Han var også redaktør for NBER Macroeconomics Annual fra 1986 til 1994. 

 Noter 

 Referanser 

 Eksterne lenker 


  Bank of Israel - Prof. Stanley Fischer

Kategori:Personer fra Southern Province i Zambia
Kategori:Personer etter føde- eller oppvekststed i Zimbabwe
Kategori:Økonomer fra USA
Kategori:Sentralbanksjefer
Kategori:Israelske økonomer